****

**LIKOVNA GALERIJA KULTURNOG CENTRA VRBASA**

**raspisuje**

**POZIV**

**na osnovu Konkursa Ministarstva kulture za finansiranje umetničkih dela iz oblasti vizuelnih umetnosti za 2018.godinu**

Predmet konkursa je prikupljanje predloga za finansiranje umetničkih dela iz oblasti vizuelnih umetnosti nastalih u proteklih pet godina, kao i finansiranje nastajanja novih umetničkih dela savremenih umetnika. Konkurs se raspisuje na osnovu Konkursa Ministarstva za kulturu i informisanje Republike Srbije za finansiranje umetničkih dela iz oblasti vizuelnih umetnosti za 2018.godinu.

**Kriterijumi:**

1. Pravo učešća imaju svi likovni, primenjeni i multimedijalni akademski umetnici.  
2. Razmatrana će biti samo dela nastala u proteklih pet godina.  
3. Dela u nastajanju, umetnički projekti čija realizacija se može završiti do kraja 2018.godine.  
4. Delo savremene umetničke forme i izraza.

**Dokumentacija za konkurs treba da sadrži:**  
1. Profesionalnu biografiju umetnika o čijem je delu reč.  
2. Vizuelna dokumentacija: fotografije umetničkih dela koji se predlažu za finansiranje/ skice umetničkih dela za čije se nastajanje konkuriše; opcionalno – katalozi, portfolio i drugi štampani materijali umetnika, ustanove kulture, i/ ili vizuelni materijali na CD-u.  
3. Detaljan opis umetničkog dela/projekta (naziv dela, dimenzije, tehnika, godina nastanka, koncepcija…).  
4. Detaljno razrađen budžet (specifikacija troškova iskazana isključivo u dinarima)

Konkursni materijal se može dostaviti na elektronsku adresu galerijavrbas@gmail.com , ili poštom na:  
Likovna galerija Kulturnog centra Vrbasa  
(za likovni konkurs)  
Maršala Tita 81  
21 460 Vrbas

Ukoliko se šalje poštom, sav materijal dostaviti i u elektronskom obliku (na kompakt disku, 300 dpi). Konkursni materijal se ne vraća, a nepotpuni konkursni materijal neće biti razmatran. Poslate fotografije, ukoliko dela budu finansirana, će biti korišćene za štampani materijal i grafička rešenja.

**Konkurs je otvoren do 30.maja 2018.**

O odabiru dela koja se šalju na Konkurs Ministarstva, odlučuje Umetnički savet Likovne galerije Kulturnog centra Vrbasa. Svi prijavljeni autori će biti obavešteni o rezultatima konkursa Likovne galerije putem i-mejla do kraja juna 2018. godine. **O finansiranju odabranih dela odlučuje komisija Ministarstva kulture i informisanja.**